Paġna L-għan ġenerali tas-sejħa għal proposti huwa s-sensibilizzazzjoni dwar il-valur, il-benefiċċji tal-Proprjetà Intellettwali (IP) kif ukoll id-danni tal-ksur billi jiġu involuti l-partijiet interessati, il-multiplikaturi, il-midja u jiġu stimulati l-laqgħat bejn il-persuni. L-għanijiet speċifiċi ta' din is-Sejħa għal Proposti huma li tiffamiljarizza liċ-ċittadini tal-UE mal-proprjetà intellettwali u l-valur li għandha, kif ukoll biex tinformahom dwar il-perikli tal-falsifikazzjoni u l-piraterija, turi liċ-ċittadini tal-UE x'impatt għandha l-proprjetà intellettwali fuq il-ħajja ta' kuljum tagħhom, tinterpreta jew ixxejjen l-ideat żbaljati u tbiddel il-mentalità dwar l-IP u b'mod partikolari dwar il-falsifikazzjoni u l-piraterija. Ir-riżultati mistennija għandhom: Jinfurmaw liċ-ċittadini tal-UE u b'mod speċjali lill-gruppi fil-mira ta' prijorità bħal dawk li jfasslu l-politika u l-midja, l-SMEs u ż-żgħażagħ, dwar l-IP u kwistjonijiet relatati mal-IP, b'mod partikolari billi jittejjeb il-fehim tal-kwistjonijiet li jirrigwardaw l-IP permezz ta' mezz aktar kreattiv u pożittiv ta' għoti ta' informazzjoni, b'tali mod li l-IP ikollha rabta iżjed mill-qrib mal-ħajja ta' kuljum taċ-ċittadini u tingħata informazzjoni dwar il-benefiċċji tal-IP f'termini tal-innovazzjoni, il-kreattività, it-tkabbir u l-impjiegi. Joħolqu responsabbiltà, billi jiġi appoġġjat l-iżvilupp ta' relazzjoni emozzjonali mal-IP sabiex il-benefiċċji tal-IP jiġu pperċepiti fil-livelli nazzjonali, reġjonali u lokali, billi tinħoloq konnessjoni bejn l-iżviluppi fil-qasam tal-IP u l-ħajja tal-konsumaturi Ibiddlu l-mentalità u finalment l-imġiba, billi jikkontribwixxu biex jikkontestaw prekonċezzjonijiet u jippreżentaw l-IP permezz ta' azzjonijiet ta' sensibilizzazzjoni minn angolu ta' interess personali. L-applikanti meqjusa eliġibbli biex jirrispondu għal din is-sejħa għandhom: ikunu entità ġuridika, pubblika jew privata. Organizzazzjoni bħal din tista' tkun: organizzazzjoni mingħajr skop ta' qligħ, assoċjazzjoni, NGOs; korp pubbliku fil-livell lokali, reġjonali jew nazzjonali; università, fondazzjoni ... ikunu rreġistrati f'wieħed mit-28 Stat Membru u jipprovdu evidenza mill-pajjiż ta' reġistrazzjoni tagħhom li tiċċertifika li l-applikant huwa stabbilit u rreġistrat b'mod korrett għal aktar minn sentejn. Entitajiet pubbliċi li jirċievu fondi jew appoġġ mill-UASI permezz ta' miżuri oħra ta' finanzjament bħal programmi ta' kooperazzjoni, li għandhom l-għan li jsegwu l-istess għanijiet bħal din is-sejħa mhumiex eliġibbli (eż. uffiċċji nazzjonali u reġjonali tal-IP, organizzazzjonijiet internazzjonali). Fil-każ li jkun jaġixxi ma' sħab assoċjati li jipparteċipaw fi proposta irrispettivament mir-rwol tagħhom fil-proġett, kull sieħeb għandu jissodisfa l-kriterji ta' eliġibbiltà kif applikabbli għall-applikant innifsu u għandu jiffirma ittra ta' intenzjoni. Applikazzjoni tista' tiġi kkoordinata u sottomessa biss — f'isem il-parteċipanti kollha - minn applikant wieħed, ir-rappreżentant legali tal-organizzazzjoni applikanti. Persuni fiżiċi ma jistgħux japplikaw għal għotja. It-tul massimu (perjodu ta' eliġibbiltà) huwa ta' 12-il xahar mid-data tal-firma tal-ftehim tal-għotja. Tista' tingħata estensjoni għal massimu ta' 6 xhur addizzjonali. Setturi jew temi speċifiċi li għandhom jirrelataw magħhom l-azzjonijiet huma l-proprjetà intellettwali u kwistjonijiet relatati mal-falsifikazzjoni u l-piraterija ta' drittijiet tal-IP. L-azzjonijiet għandhom jitwettqu f'wieħed jew aktar mill-pajjiżi li ġejjin: it-28 Stat Membru tal-UE. Tipi ta' azzjoni li jistgħu jiġu ffinanzjati taħt din is-sejħa: attivitajiet ta' sensibilizzazzjoni, li jistgħu jitkejlu u jiġu evalwati kontra indikaturi ta' prestazzjoni ewlenin pre-definiti. L-azzjonijiet b'dimensjoni interattiva, inkluż konnessjonijiet ma' midja soċjali/pjattaformi online huma mħeġġa. It-tipi ta' azzjonijiet li ġejjin mhumiex eliġibbli: proġetti li għandhom x'jaqsmu biss jew prinċipalment ma' sponsorizzazzjonijiet individwali għal attivitajiet ta' parteċipazzjoni jew fejn wieħed jitkellem f'sessjonijiet ta' ħidma, seminars, konferenzi u kungressi jew kwalunkwe avveniment ieħor; proġetti li għandhom x'jaqsmu biss jew prinċipalment ma' boroż ta' studju individwali għal studji jew korsijiet ta' taħriġ; L-attivitajiet li għandhom jiġu ffinanzjati taħt din is-sejħa jkopru pereżempju (mhux eżawrjenti): attivitajiet tal-midja u tal-midja soċjali, produzzjoni u tixrid ta' materjali awdjoviżivi, pubblikazzjonijiet, komunikazzjonijiet elettroniċi organizzazzjoni ta' avvenimenti, fieri, wirjiet, attivitajiet ta' taħriġ, eċċ. inforikreazzjoni (dibattiti, programmi taż-żgħażagħ, kwiżżijiet, programmi tal-mużika ...) għodod, attivitajiet, soluzzjonijiet, eċċ. ibbażati fuq l-Internet Għal aktar dettalji jekk jogħġbok irreferi għat-Taqsima 6 tal-Linji Gwida għall-applikanti. L-applikanti ma għandhomx ikunu f'sitwazzjoni li jiġu esklużi mill-parteċipazzjoni u/jew mill-għoti kif definit mir-Regolament Finanzjarju applikabbli għall-baġit ġenerali tal-Unjoni u r-regoli ta' applikazzjoni tiegħu. L-applikanti għandhom jissottomettu dikjarazzjoni fuq l-unur tagħhom, mimlija u ffirmata, li tiċċertifika l-istatus tagħhom bħala persuna ġuridika u l-kapaċità finanzjarja u operattiva tagħhom biex iwettqu l-attivitajiet proposti. Il-kriterji tal-għoti għall-ivvalutar ta' proposta jiġu allokati minn total ta' 100 abbażi tal-ponderazzjoni li ġejja: Rilevanza u interess ġenerali tal-proġett L-ilħiq u l-impatt Sostenibbiltà tal-proġett u marġini għar-replikazzjoni Metodoloġija Sabiex jitqiesu għall-finanzjament, il-proposti għandu jkollhom punteġġ ta': mill-inqas 60 punt globalment mill-inqas il-punti minimi f'kull wieħed mis-sottokriterji. Għal aktar dettalji jekk jogħġbok irreferi għat-Taqsima 9 tal-Linji Gwida għall-applikanti. Il-baġit totali disponibbli għall-kofinanzjament tal-proġetti taħt din is-sejħa attwali huwa ta' EUR 500 000. Il-kontribuzzjoni finanzjarja mill-UASI ma tistax taqbeż it-80 % tal-ispejjeż totali eliġibbli sottomessi mill-applikant u għandha tkun fl-ammont ta' bejn EUR 15 000 u EUR 50 000. L-UASI tirriserva d-dritt li ma tqassamx il-fondi kollha disponibbli. Il-pakkett ta' applikazzjoni huwa disponibbli fuq l-Internet fl-indirizz li ġej: https://oami.europa.eu/ohimportal/en/grants L-applikazzjonijiet għall-għotja għandhom jitfasslu f'waħda mil-lingwi li ġejjin: Ingliż, Franċiż, Spanjol, Ġermaniż u Taljan u bl-użu tal-pakkett ta' applikazzjoni uffiċjali. Applikazzjonijiet bl-Ingliż huma mħeġġa. Ma huwa se jiġi aċċettat l-ebda metodu ieħor ta' sottomissjoni tal-applikazzjoni. L-applikazzjonijiet li ma jinkludux l-annessi kollha stipulati u li ma jiġux sottomessi qabel l-iskadenza mhumiex se jiġu kkunsidrati. Għal aktar dettalji jekk jogħġbok irreferi għat-Taqsima 14 tal-Linji Gwida għall-applikanti. It-test sħiħ tal-linji gwida għall-applikanti huwa disponibbli fl-indirizz tal-Internet li ġej: https://oami.europa.eu/ohimportal/en/grants L-applikazzjonijiet għandhom ikunu konformi mat-termini kollha tal-linji gwida u jintbagħtu fuq il-formoli pprovduti. Jekk tiltaqa' ma' problema teknika fir-rigward tal-pakkett ta' applikazzjoni jew jekk għandek mistoqsijiet speċifiċi dwar il-proċess ta' applikazzjoni, tista' tibgħat posta elettronika fuq l-indirizz elettroniku li ġej: grants@oami.europa.eu L-attivitajiet kummerċjali tal-impriżi kkonċernati huma: Il-Kummissjoni tistieden lil partijiet terzi interessati biex iressqulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7491 — LIXIL/Grohe, fl-indirizz li ġej: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil partijiet terzi interessati biex iressqulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza: M.7457 — CVC/Paroc, f'dan l-indirizz:
Extracted from C_013_2015.html